Daniels, ’n pensioenaris, het aan Son gesê die moeilikheid het gekom omdat daar nie geld in sy rekening was toe sy debietorder afgegaan het nie.
Hy vertel: “Ek het vir hulle gesê as my geld nie die 3de in is nie, sal dit die 4de of 5de van elke maand in wees.
Daniels sê nie lank hierna nie het hy ’n brief ontvang waarin Metropolitan hom inlig sy polis het verval.
Maar hy sê oor hy nie kan lees of skryf nie, het hy weer na hul kantore gegaan en hulle gevra hoekom hulle nog nie dinge reggestel het nie.
Toe sy vrou in dié tydperk sterf, moes hy by ’n loan ­shark geld leen om haar onder die grond te kry.
Hy sê ook hy loop tot vandag toe steeds sy skoene deur sodat Metropolitan hom met sy polis kan help, maar elke keer slaan die deur in sy gesig toe.
Volgens Schlusche is dit die tweede keer dat Daniels se polis verval omdat daar nie genoeg geld in sy rekening is nie. Die eerste keer was in 2019, maar sy polis is daarna hervat, het sy gesê.
Schlusche het Son verseker as hulle aanhou sukkel om hom telefonies te bereik, sal ’n finansiële adviseur hom vandag by sy huisadres gaan besoek.